CELEX: 32021R2142
Language: bg
Date: 2021-12-03 00:00:00
Title: Регламент (ЕС) 2021/2142 на Комисията от 3 декември 2021 година за изменение на Регламент (ЕО) № 1881/2006 по отношение на максимално допустимите количества на алкалоиди на опиума в някои храни (текст от значение за ЕИП)

6.12.2021   
               
               
                  BG
               
               
                  Официален вестник на Европейския съюз
               
               
                  L 433/8
               
            
         РЕГЛАМЕНТ (ЕС) 2021/2142 НА КОМИСИЯТА
         от 3 декември 2021 година
         за изменение на Регламент (ЕО) № 1881/2006 по отношение на максимално допустимите количества на алкалоиди на опиума в някои храни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1881/2006 на Комисията (2) се определят максимално допустимите количества на някои замърсители, включително алкалоиди на опиума, в храните.
                  
               
                     (2)
                  
                  
                     Маковото семе се добива от опиевия мак (Papaver somniferum L.). Растението опиев мак съдържа алкалоиди на опиума, като морфин и кодеин. Маковото семе не съдържа алкалоиди на опиума, или ги съдържа в много малки количества, но може да бъде замърсено с алкалоиди вследствие на увреждане от насекоми или чрез външно замърсяване на семето по време на събиране, когато към семената се полепят прахови частици от маковата слама (включително стената на плодната кутийка).
                  
               
                     (3)
                  
                  
                     През 2018 г. Европейският орган за безопасност на храните („Органът“) прие актуализация на научното становище относно алкалоидите на опиума в маково семе (3). Органът потвърди острата референтна доза (ARfD) от 10 μg морфин/kg телесно тегло (bw) и заключи, че концентрацията на кодеин в пробите от маково семе следва да се взема предвид чрез преобразуване на кодеина в еквиваленти на морфина, като се използва коефициент 0,2. Следователно ARfD е групова ARfD за морфин и кодеин, изразена в еквиваленти на морфина. Оценките на експозицията сочат, че има вероятност груповата ARfD да бъде превишена, по-специално когато се консумират големи количества или ако се консумират храни, съдържащи непреработено маково семе.
                  
               
                     (4)
                  
                  
                     Поради това следва да се определят максимално допустими количества за морфин и кодеин, изразени в еквиваленти на морфина, за маково семе, пуснато на пазара за крайния потребител, и за хлебни продукти, съдържащи маково семе или производни продукти от него. Тези количества следва да се определят, като се има предвид, че преработката на храните може да намали в крайния продукт съдържащите се в суровото маково семе алкалоиди с 25—100 %. Тъй като е целесъобразно производителят на хлебни изделия да разполага с подробна информация, включително със съдържанието в еквиваленти на морфина в маковото семе, използвано като съставка в хлебни изделия, доставчикът на маково семе следва да предостави тази информация на производителя на хлебни изделия.
                  
               
                     (5)
                  
                  
                     Поради това Регламент (ЕО) № 1881/2006 следва да бъде съответно изменен.
                  
               
                     (6)
                  
                  
                     За да се даде възможност на икономическите оператори да се подготвят за новите правила, въведени с настоящия регламент, е целесъобразно да се предвиди разумен срок до началото на прилагане на максимално допустимите количества. Целесъобразно е също така да се предвиди преходен период за храните, законно пуснати на пазара преди датата на прилагане на настоящия регламент.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1881/2006 се изменя в съответствие с приложението към настоящия регламент.
         
         
            Член 2
            Посочените в приложението храни, законно пуснати на пазара преди 1 юли 2022 г., могат да останат на пазара до изтичане на техния срок на минимална трайност или срок на годност.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            Той се прилага от 1 юли 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОB L 37, 13.2.1993 г., стр. 1.
         
            (2)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
         
            (3)  Актуализация на научното становище относно алкалоидите на опиума в маково семе. EFSA Journal (Бюлетин на ЕОБХ), 2018; 16(5):5243; 119 стр. https://doi.org/10.2903/j.efsa.2018.5243
      
      
         
            ПРИЛОЖЕНИЕ
            В раздел 8 от приложението към Регламент (ЕО) № 1881/2006 се добавя следното вписване 8.5:
            
               
                           „Храни (1)
                        
                        
                           Максимално допустими количества (mg/kg)
                        
                     
                           8.5.
                        
                        
                           
                              Алкалоиди на опиума
                               (*1)
                           
                        
                        
                            
                        
                     
                           8.5.1.
                        
                        
                           Цяло, стрито или смляно маково семе, пуснато на пазара за крайния потребител
                        
                        
                           20
                        
                     
                           8.5.2.
                        
                        
                           Хлебни изделия (*2), съдържащи маково семе и/или продукти, получени от него (*3)
                           
                        
                        
                           1,50